U skladu sa odredbama člana 48. stav (1) i (2) važećeg Statuta Bosnalijeka d.d. (Prečišćeni tekst broj: 2830/2017 od 18.09.2017. godine) i člana 230. stav (1) Zakona o privrednim društvima (Službene novine FBiH, br. 81/15), na osnovu Odluke Nadzornog odbora Društva o sazivanju redovne godišnje Skupštine Društva broj: 1604/20 od 28.05.2020. godine, objavljuje se:

**O B A V J E Š T E N J E**

**O SAZIVANJU REDOVNE GODIŠNJE SKUPŠTINE DRUŠTVA BOSNALIJEK D.D.**

**I DATUM, VRIJEME I MJESTO ODRŽAVANJA**

Redovna godišnja Skupština društva Bosnalijek d.d. Sarajevo će se održati dana 22.06.2020 godine u prostorijama Društva, ul. Jukićeva 53. u Sarajevu, sa početkom u 14:00 sati.

**II DNEVNI RED SKUPŠTINE**

**Za Skupštinu je utvrđen sljedeći dnevni red:**

1. Izbor radnih tijela Skupštine

* Izbor predsjednika Skupštine
* Izbor dva ovjerivača zapisnika Skupštine

1. Donošenje odluke o usvajanju Godišnjeg izvještaja o poslovanju Društva za 2019. godinu sa finansijskim izvještajina, izvještajem vanjskog revizora i izvještajima Nadzornog odbora i Odbora za reviziju
2. Donošenje odluke o rasporedu dobiti i isplati dividende ostvarene po Godišnjem izvještaju o poslovanju Društva za 2019. godinu
3. Donošenje odluke o izboru vanjskog revizora za reviziju finansijskih izvještaja društva Bosnalijek d.d. za 2020. godinu
4. Donošenje odluke o razrješenju članova Odbora za reviziju zbog isteka mandata
5. Donošenje odluke o izboru članova Odbora za reviziju pojedinačno
6. Donošenje odluke o utvrđivanju osnovnih elemenata za zaključenje ugovora sa članovima Odbora za reviziju

**III RADNA TIJELA SKUPŠTINE**

Do izbora predsjednika, Skupštinom će predsjedavati prisutni dioničar ili punomoćnik dioničara sa najvećim brojem dionica sa pravom glasa. Skupština većinom glasova, između prisutnih dioničara i punomoćnika dioničara, bira predsjednika Skupštine i dva ovjerivača zapisnika o radu Skupštine.

Utvrđivanje kvoruma i rezultate glasanja vršiće Odbor za glasanje u sastavu: Amer Ćosibegović, predsjednik i Nedim Vrtić i Aida Kereš, članovi.

U slučaju spriječenosti obavljanja funkcije predsjednika ili člana Odbora za glasanje, zamjenski članovi su: Nermina Krehić i Amina Demirović.

Zapisnik o radu Skupštine vodit će Sekretar Društva ili druga ovlaštena službena osoba.

**IV PRIJEDLOZI ODLUKA ZA SKUPŠTINU**

1. Prijedlog odluke o izboru radnih tijela Skupštine
2. Prijedlog odluke o usvajanju Godišnjeg izvještaja o poslovanju Društva za 2019. godinu sa finansijskim izvještajima, izvještajem nezavisnog revizora i izvještajima Nadzornog odbora i Odbora za reviziju
3. Prijedlog odluke o rasporedu dobiti i isplati dividende ostvarene po Godišnjem izvještaju o poslovanju Društva za 2019. godnu
4. Prijedlog odluke o izboru vanjskog revizora za reviziju finansijskih izvještaja društva Bosnalijeka d.d. za 2020. godinu
5. Prijedlog odluke o razrješenju članova Odbora za reviziju zbog isteka mandata
6. Prijedlog odluke o izboru članova Odbora za reviziju pojedinačno
7. Prijedlog odluke o utvrđivanju osnovnih elemenata za zaključenje ugovora sa članovima Odbora za reviziju

**V PRAVO UČEŠĆA I PRIJAVA ZA UČEŠĆE U RADU I ODLUČIVANJU SKUPŠTINE**

**Pravo učešća u radu i odlučivanju Skupštine imaju dioničari, odnosno njihovi zakonski zastupnici i punomoćnici, koji se nalaze na Listi dioničara kod Registra vrijednosnih papira u Federacije BiH najkasnije 30 dana prije datuma održavanja Skupštine ili posljednjeg radnog dana koji prethodi tom roku ako on pada u neradni dan.**

**Dioničar odnosno zakonski zastupnik i/ili punomoćnik dioničara koji želi učestvovati u radu i odlučivanju Skupštine, dužan je Odboru za glasanje podnijeti prijavu za učešće u radu i odlučivanju Skupštine, najkasnije 3 (tri) dana prije datuma određenog za održavanje Skupštine, t.j. zaključno sa 19.06.2020. godine.**

**Prijava se može podnijeti u pisanoj formi neposrednom predajom na protokol Društva ili preporučenom poštom na adresu Bosnalijek d.d. Sarajevo, ul. Jukićeva br. 53., ili putem telefaksa (broj: +387 (0) 33 814 253) ili putem elektronske pošte (E-mail adresa:** [Bogdan.Jokovic@bosnalijek.com](mailto:Bogdan.Jokovic@bosnalijek.com)**).**

Obrazac prijave dioničari mogu naći na zvaničnoj web stranici Društva ([www.bosnalijek.ba](http://www.bosnalijek.ba))

**VI PRAVO UČEŠĆA U RADU I ODLUČIVANJU SKUPŠTINE PUTEM PUNOMOĆNIKA**

**Učešće u radu i odlučivanju Skupštine dioničar može ostvariti lično ili preko zakonskog zastupnika i/ili punomoćnika koji je dužan postupati u skladu sa uputama dioničara, a ako upute nije dobio, u skladu sa razumnom prosudbom najboljeg interesa dioničara – vlastodavca.**

Punomoć za učešće u radu i odlučivanju Skupštine, daje se nakon objavljivanja Obavještenja o sazivanju Skupštine, u obliku ovjerene pisane izjave potpisane od strane dioničara – vlastodavca i punomoćnika. Ovjerena punomoć, uz identifikacioni dokument dioničara i punomoćnika, dostavlja se Društvu lično neposrednom predajom na protokol Društva ili putem preporučene pošte na daresu: Bosnalijek d.d., ul. Jukićeva br. 53., ili putem telefaksa **(broj: +387 (0) 33 814 253)** ili putem elektronske pošte (E-mail adresa: [Bogdan.Jokovic@bosnalijek.com](mailto:Bogdan.Jokovic@bosnalijek.com)**),** zaključno sa datumom za podnošenje prijave za učešće u radu i odlučivanju Skupštine, **najkasnije 3 (tri) dana prije datuma određenog za održavanje Skupštine, t.j. zaključno sa 19.06.2020. godine.**

Za dioničare pravna lica uz ovjerenu punomoć se dostavlja i aktuelni izvod is Sudskog registra ili drugog nadležnog Registra kompanija domicilne države u originalu ne starijem od 3 mjeseca ili u ovjerenoj kopiji.

Original ovjerene punomoći, punomoćnik je dužan neposredno predati Odboru za glasanje najkasnije prilikom registracije za učešće u radu i odlučivanju Skupštine, a za dioničare pravna lica neophodno je uz punomoć predati i Aktuelni izvod iz Sudskog registra ili drugog nadležnog Registra kompanija domicilne države u originalu ne starijem od 3 mjeseca ili u ovjerenoj kopiji.

Punomoć izdata za ovu Skupštinu važi i u slučaju ponovnog sazivanja redovne godišnje Skupštine Društva. Obrazac punomoći dioničari mogu naći na zvaničnoj web stranici Društva ([www.bosnalijek.ba](http://www.bosnalijek.ba))

**VII REGISTRACIJA I GLASANJE NA SKUPŠTINI**

Preporučuje se dioničarima odnosno zakonskim zastupnicima i punomoćnicima dioničara, koji žele učestvovati u radu i odlučivanju Skupštine, da dođu 30 minuta prije vremena određenog za početaka rada Skupštine radi blagovremenog evidentiranja i registracije. Svaki dioničar i punomoćnik dioničara dužan je prilikom registracije Odboru za glasanje predočiti validnu/važeću ispravu za osobnu/ličnu identifikaciju, a Odbor za glasanje je dužan utvrditi identitet dioničara i punomoćnika dioničara, te valjanost ovlašćenja odnosno punomoći i izvoda iz Sudskog ili drugog nadležnog Registra kompanija domicilne države.

**Glasanje na Skupštini obavlja se putem glasačkih listića zaokruživanjem odgovora „ZA“ ili „PROTIV“ prijedloga odluke i/ili zaokruživanjem broja ispred imena kandidata prilikom izbora radnih tijela Skupštine i organa Društva, s tim da Skupština može na odlučiti da se izbor radnih tijela Skupštine vrši putem „aklamacije“ odnosno dizanjem ruku.**

**VIII PRIJEDLOZI ZA IZMJENE I DOPUNE DNEVNOG REDA**

**Dioničari i/ili grupa dioničara sa najmanje 5% od ukupnog broja dionica sa pravom glasa imaju pravo, najkasnije u roku od 8 dana od dana objavljivanja ovog Obavještenja u dnevnom listu, pismeno predložiti izmjene i/ili dopune Dnevnog reda i prijedloge odluka Skupštine. Pisani prijedlozi za izmjene i/ili dopune Dnevnog reda, sa odgovarajućim prijedlozima odluka, dostavljaju se Nadzornom odboru Društva putem preporučene pošte na adresu Bosnalijek d.d. Sarajevo, ul. Jukićeva br. 53., ili direktno putem protokola Društva, najkasnije 8-og dana od dana objavljivanja ovog Obavještenja u dnevnom listu.**

**IX PRIJEDLOZI KANDIDATA ZA ČLANOVE ODBORA ZA REVIZIJU**

**Dioničari i/ili grupa dioničara sa najmanje 5% od ukupnog broja dionica sa pravom glasa imaju pravo, najkasnije u roku od 8 dana od dana objavljivanja ovog Obavještenja u dnevnom listu, pismeno predložiti kandidate za članove Odbora za reviziju. Pisani prijedlozi moraju sadržavati sve potrebne informacije, isprave i drugu dokumentaciju koja se odnosi na ispunjavanje uslova za vršenje dužnosti člana Odbora za reviziju predviđenih zakonom, drugim pozitivnim propisima i Statutom Bosnalijeka d.d.**

**Pisani prijedlozi kandidata dostavljaju se Nadzornom odboru Društva putem preporučene pošte na adresu Bosnalijek d.d. Sarajevo, ul. Jukićeva br. 53., ili direktno putem protokola Društva, najkasnije 8-og dana od dana objavljivanja ovog Obavještenja u dnevnom listu.**

**X UVID U MATERIJALE ZA SKUPŠTINU**

**Od dana objavljivanja ovog Obavještenja, svi dioničari i punomoćnici dioničara imaju pravo izvršiti uvid u listu dioničara, uvid u finansijske izvještaje, izvještaj nezavisnog revizora i izvještaje Nadzornog odbora i Odbora za reviziju, te uvid u sve druge isprave i materijale koji se odnose na prijedloge odluka uvrštenih u Dnevni red Skupštine. Dioničar i/ili punomoćnik dioničara, na lični zahtjev i o vlastitom trošku, ima pravo na kopiju naprijed navedenih dokumenata. Uvid u sve navedene isprave i materijale može se izvršiti svakim radnim danom u vremenu od 10:30 do 14:30 sati u sjedištu društva Bosnalijek d.d. Sarajevo, ul. Jukićeva 53., zaključno sa 19.06.2020. godine. Za obradu zahtjeva za uvid odnosno kopiranje materijala, ovlašten je Sekretar Društva ili druga ovlaštena osoba, bez ovlaštenja za davanje objašnjenja i tumačenja materijala.**

**NADZORNI ODBOR DRUŠTVA**